மோசமான வானிலையால் பலமுறை ஒத்தி வைக்கப்பட்ட கோப்ரா நடவடிக்கை ஜூலை 25ம் தேதி கடும் வான்வழி குண்டுவீச்சுடன் தொடங்கியது. ஜெர்மானியர்களின் கவனத்தைத் திசை திருப்ப இதே சமயம் கான் நகரருகே குட்வுட் நடவடிக்கையும் மேற்கொள்ளப்பட்டது. லெப்டினன்ட் ஜெனரல் ஒமார் பிராட்லி தலைமையில் அமெரிக்க 1வது <MASK> பிரான்சின் உட்பகுதியை நோக்கி முன்னேறத் தொடங்கியது. ஆரம்பத்தில் முன்னேற்றம் மெதுவாக நிகழ்ந்தாலும் விரைவில் ஜெர்மானியப் படைப்பிரிவுகள் அனைத்தும் முறியடிக்கபட்டன. நார்மாண்டியைச் சுற்றியிருந்த ஜெர்மானியப் படைவளையம் சிதறியது. படை ஒழுங்கு சீர்குலைந்த ஜெர்மானியப் படைப்பிரிவுகள் செய்னை நோக்கிப் பின்வாங்கத் தொடங்கின. ஜூலை 31ம் தேதி 1வது ஆர்மி நார்மாண்டியிலிருந்து வெளியேறி பிரான்சின் உட்பகுதிக்குள் புகுந்து விட்டது.
கோப்ரா நடவடிக்கை
பிரான்சின் நார்மாண்டி ஆர்மி கான்